stanford-oval/wikipedia huggingface dataset:
ลูนาร์ ไอ-ฮับ

| โมดูลที่อยู่อาศัยนานาชาติ  (International Habitation Module) |
| --- | --- |
ภาพเรนเดอร์ของโมดูลที่อยู่อาศัยนานาชาติ (I-Hab) ของสถานีลูนาร์เกตเวย์

ประเภทภารกิจ: โมดูลที่อยู่อาศัยและควบคุมคำสั่ง
เว็บไซต์: Gateway: International Habitat
 

ข้อมูลยานอวกาศ
ยานอวกาศ: ไอ-ฮับ
ผู้ผลิต: ทาลีส อาเลเนีย สเปซ
มวลขณะส่งยาน: 10,000 kg (22,000 lb)
ขนาด: 5.4 m (18 ft) (เส้นผ่านศูนย์กลาง), 10 m3 (350 cu ft) (พื้นที่ใช้สอย)
 

เริ่มต้นภารกิจ
วันที่ส่งขึ้น: ค.ศ. 2028 (ตามแผน)
จรวดนำส่ง: SLS
ฐานส่ง: ศูนย์อวกาศเคนเนดี, LC-39B
 

ลักษณะวงโคจร
ระบบอ้างอิง: วงโคจรฮาโลใกล้สี่เหลี่ยมผืนผ้า
 
ลูนาร์เกตเวย์← HALOESPIRIT → 
ลูนาร์ ไอ-ฮับ (อังกฤษ: Lunar I-Hab; หรือที่รู้จักก่อนหน้านี้ว่า International Habitation Module, International Habitat หรือ I-HAB) ได้รับการออกแบบให้เป็นโมดูลที่อยู่อาศัยของสถานีลูนาร์เกตเวย์ ซึ่งสร้างโดยองค์การอวกาศยุโรป (ESA) ร่วมกับ องค์การสำรวจอวกาศญี่ปุ่น หรือ JAXA โดยโมดูลนี้มีมวลส่งขึ้นสูงสุดที่ 10,000 kg (22,000 lb) และมีปริมาตรใช้สอย 10 m3 (350 cu ft) (รวมปริมาตรกดอากาศทั้งหมด 36 m3 (1,300 cu ft))
ประวัติความเป็นมา

การพัฒนาแนวคิดเกี่ยวกับโมดูลไอ-ฮับ เริ่มขึ้นในเดือนกรกฎาคม ค.ศ. 2018 โดยกลุ่มบริษัทที่นำโดยแอร์บัส และ ทาลีส อาเลเนีย สเปซ กลุ่มบริษัทแอร์บัสได้ทำงานร่วมกับอีซาเพื่อพัฒนาแนวคิดการออกแบบเบื้องต้น
ในเดือนกันยายน ค.ศ. 2018 ทั้งแอร์บัสและทาลีส อาเลเนียได้รับสัญญาแยกกันสำหรับการศึกษาเฟส A/B ที่ดำเนินควบคู่กัน โดยเฟส A มุ่งเน้นการประเมินความเป็นไปได้ของโครงการ และเฟส Phase B เน้นการกำหนดคำอธิบายเบื้องต้นสำหรับโมดูล
ในเดือนพฤศจิกายน ค.ศ. 2018 อีซาได้ดำเนินการตรวจสอบข้อกำหนดเบื้องต้นและกลุ่มบริษัทได้จัดการประชุมออกแบบของตนเองในเดือนมีนาคม ค.ศ. 2019 กระบวนการนี้นำไปสู่การพัฒนาระบบข้อกำหนดที่เผยแพร่ในเดือนกรกฎาคม ค.ศ. 2019 ซึ่งสร้างขึ้นจากข้อกำหนดของนาซาสำหรับลูนาร์เกตเวย์
ยามาฮ่า FZ8 และ FZ8 Fazer

รถยามาฮ่ารุ่น FZ8
รถยามาฮ่ารุ่น FZ8
รถจักรยานยนต์ยามาฮ่า FZ8 และ FZ8 Fazer เป็นรถจักรยานยนต์ที่ผลิตโดยบริษัทยามาฮ่ามอเตอร์ประเทศญี่ปุ่น ใช้เครื่องยนต์ความจุกระบอกสูบขนาด779ซีซี,16วาล์วสี่สูบสี่จังหวะระบายความร้อนด้วยน้ำ เป็นรถยนต์ที่ทำในสไตล์สปอร์ตทัวริ่งซึ่งเป็นรุ่นที่ถูกผลิตมาทดแทน FZ6 และ FZ6 Fazer (ความจุกระบอกสูบ 600ซีซี) ทางยามาฮ่าได้ทำรถรุ่นนี้เพื่อเติมช่องว่างระหว่างรถ 1,000 ซีซี
(Yamaha FZ1 Fazer) และรถ 600 ซีซี (Yamaha XJ6 Diversion).
ตัวรถ

ด้วยการออกแบบชัสซีและเฟรมของตัวรถทำให้รถรุ่นนี้มีอัตราส่วนน้ำหนักหน้าหลังที่ดีมาก(หน้า:หลัง 51:49) การเข้าโค้งและการพลิกรถสามารถทำได้โดยง่าย ท่านั่งเป็นแบบนั่งหลังตรง (Upright) เหมือนรถตระกูล Fazer คันอื่นๆ
หลักการณ์ในการพัฒนารถคือ "Best active middle sport"
เครื่องยนต์

มีพื้นฐานมาจากเครื่อง R1 2004-2006 และ FZ1 Fazer Gen II. โดยกระบอกสูบเป็นแบบเคลือบเซรามิกคอมโพสิท,และลูกสูบแบบตีขึ้นรูป(forge)ซึ่งมีความเหนียวและรับแรงได้มากกว่าแบบหล่อ เครื่องยนต์มีพื้นฐานมาจากเครื่อง FZ1 Fazer แต่ลดเส้นผ่านศูนย์กลางกระบอกสูบ 6มม. (74มม. --> 68มม.) ระยะช่วงชักเท่ากันที่ 58มม. เสริมด้วยเพลาข้อเหวี่ยงที่เบากว่า Yamaha FZ1 Fazer การปรับเครื่องยนตฺก็ไม่เหมือน Yamaha FZ1 Fazer ที่เน้นพละกำลังสูงสุด แต่ FZ8 จะเน้นแรงบิดและซอล์ฟขึ้น ทำโดยการลดขนาดและจำนวนของวาล์ว (20 -> 16วาล์ว) การออกแบบของวาล์วออกแบบให้ด้านไอดีมี 2 ทางเข้าขนาดเส้นผ่านศูนย์กลาง 26 มมทางเข้าละ4วาล์วและด้านไอเสียก็เช่นกันก็ออกแบบให้มีด้านละ2ทางออกเส้นผ่านศูนย์กลาง 22 มม.ทางออกละ 4 วาล์ว นอกจากนี้ได้เปลี่ยนเวลาเปิดปิดวาล์วโดยการเปลี่ยนเพลาลูกเบี้ยว แรงม้าที่ได้ 106 แรงม้า ถ้าปรับจูนนิ่งแบบ FZ1 อาจจะได้ถึง 120 แรงม้า
ระบบช่วงล่างและเฟรม

เฟรมทำจากอลูมิเนียมเป็นสเป๊กเดียวกับรถ Yamaha FZ1 Fazer รุ่นปัจจุบัน ออกแบบให้เครื่องยนต์เป็นโครงสร้างรองรับแรง มีจุดยึดหลังเครื่องตรงอ่างเพลาข้อเหวี่ยงด้านบนล่าง 4 จุดและฝากระบอกสูบซ้านขวาด้านละ 2 จุด
เรียอาร์มใช้สเป๊กเดียวกับรถ Yamaha FZ1 Fazer ทำโดยกรรมวิธี CF die cast (Controlled filling aluminium die cast)
ล้อเป็นล้ออลูมิเนียมหล่อ (Aluminium die cast) 5 ก้านล้อหน้าเป็นล้อเดียวกับรถ Yamaha FZ1 Fazer ใช้ยางขนาด 120/70ZR17M/C เหมือนรถ Super sport และ Super bike ทั่วไป ในขณะที่ล้อหลังจะต่างกับ Yamaha FZ1 Fazer เนื่องจากใช้ขนาดเดียวกับรถ Yamaha FZ6 Fazer ที่ 180/55ZR17M/C
ระบบเบรกและระบบเบรกป้องกันล้อล็อก ABS

ดิสค์เบรกคู่หน้าเป็นขนาด 310 มม.แบบลอยทำงานคู่กับคาลิเปอร์ 4 ลูกสูบแบบชิ้นเดียวซึ่งมีการเปลี่ยนรูปน้อยในขณะเบรค(ต้านแรงสะท้านกลับได้ดีกว่าหลายชิ้น) ดิสค์เบรกหลังเป็นแบบธรรมดาไม่ใช่แบบลอยขนาด 267 มม.ทำงานคู่กับคาลิเปอร์แบบ 1 ลูกสูบ ระบบเบรกป้องกันล้อล็อก จะมีเฉพาะ FZ8 Fazer สำหรับรุ่น Naked ไม่มีรุ่น ABS
อื่นๆ

อัตราเร่งจะถูกหน่วงเล็กน้อยที่รอบประมาณ 5,500 รอบต่อนาทีเนื่องจากการปรับแต่งให้ผ่านค่าไอเสีย
Model year รุ่นปี > รุ่นปี 2012

เปลี่ยนตัวเลือกสีเป็น Matt gray metallic และ Matt black metallic
Model year รุ่นปี > รุ่นปี 2013

รูปทรงท่อไอเสียใหม่
เพิ่มตัวปรับโช๊คโดยปรับค่าดึงกลับ (rebound) ได้
เพิ่มตัวปรับขาตะเกียบคู่หน้าเพื่อสามารถปรับค่าซัมซับแรงกระแทก (Damping) ได้
เบาะใหม่ใช้ผ้าแบบสองเนื้อผ้าทำให้ดูสวยงามมากขึ้น
ปรับเปลี่ยน engine mapping
ไม่เปลี่ยนตัวเลือกสีจากรุ่นปี 2012 (Matt gray metallic และ Matt black metallic)
อูดีเน

| อูดีเน Udin (Friulian) |
| --- | --- |
เทศบาล
Comune di Udine

   ธง ตราอาร์ม
แผนที่ธงของอูดีเน
แผนที่แสดงที่ตั้งของอูดีเน 
อูดีเนที่ตั้งของอูดีเนในอิตาลี
พิกัด: 46°04′N 13°14′E﻿ / ﻿46.067°N 13.233°E﻿ / 46.067; 13.233
ประเทศ: อิตาลี
แคว้น: Friuli-Venezia Giulia
จังหวัด: อูดีเน
การปกครอง
 • นายกเทศมนตรี: Alberto Felice De Toni (ซ้ายกลาง อิสระ)
พื้นที่
 • ทั้งหมด: 56 ตร.กม. (22 ตร.ไมล์)
ความสูง: 113 เมตร (371 ฟุต)
ประชากร (31 ธันวาคม 2019)
 • ทั้งหมด: 100,170 คน
 • ความหนาแน่น: 1,800 คน/ตร.กม. (4,600 คน/ตร.ไมล์)
เดมะนิม: Udinese
เขตเวลา: UTC+1 (CET)
 • ฤดูร้อน  (เวลาออมแสง): UTC+2 (CEST)
รหัสไปรษณีย์: 33100
รหัสเขตโทรศัพท์: 0432
รหัส ISTAT: 030129 
วันสมโภชนักบุญ: 12 กรกฎาคม
เว็บไซต์: เว็บไซต์ทางการ
อูดีเน (อิตาลี: Udine) เป็นนครและเทศบาลทางตะวันออกเฉียงเหนือของประเทศอิตาลี ตอนกลางของแคว้นฟรียูลี-เวเน็ตเซียจูเลีย ระหว่างทะเลเอเดรียติกกับเทือกเขาคาร์นิกแอลป์ เมืองมีประชากร 100,514 คน เมื่อ ค.ศ. 2012 และ 176,000 คน ในเขตเมือง
ย่อมุม

เจดีย์พระศรีสุริโยทัย วัดสวนหลวงสบสวรรค์  ตัวอย่างของย่อมุมไม้สิบสอง
ย่อมุม คือ ส่วนหนึ่งของสถาปัตยกรรมไทย ที่เกี่ยวข้องกับผังพื้นที่ของฐาน แท่น ตัวอาคาร หรือรูปทรงของเสา และส่วนยอดหรือส่วนหลังคา
การย่อมุมเริ่ม ทำกับเสาไม้ ฐาน หรือแท่นไม้ ที่เรียกว่า "ย่อมุมไม้" ต่อมาจึงมีการย่อมุมสถาปัตยกรรมที่เป็นอาคาร เครื่องก่อ เสาที่ก่อด้วยอิฐ แต่ยังเรียกว่า ย่อมุมไม้อยู่ เช่น  เจดีย์ย่อมุมไม้สิบสอง หรือเจดีย์ย่อมุมไม้ยี่สิบ
การย่อมุมมี 2 วิธี ย่อมุมแบบ 45 องศา เช่น การย่อของฐาน หรือแท่นที่ซ้อนกัน อีกวิธีคือ ย่อเป็นมุมรัศมี เรียกว่า "ย่อมุมแบบรัศมี" ได้แก่ การย่อมุมของเจดีย์ย่อมุม หรือการย่อมุมของเครื่องยอด ทรงยอดบุษบกหรือทรงยอดมณฑป
เหตุผลการย่อมุม

ผังพื้นที่มีรูปสี่เหลี่ยมจัตุรัส หรือสี่เหลี่ยมผืนผ้า จะย่อมุมเพื่อลดความกระด้างและแหลมคมที่มีอันตรายเมื่อเดินผ่าน สามารถย่อมุมโดยย่อมุมไม้แปด หรือย่อมุมไม้สิบสอง อีกเหตุผลคือ เพื่อความสวยงาม ส่วนการย่อยมุมฐานชุกชีที่รองรับรัตนบัลลังก์ มีการยื่นออกมาเพื่อตั้งของเครื่องบูชา เรียกว่า ย่อเก็จ
การย่อมุมเสา จะทำในเสาลอย  เสาหลอก หรือเสาเก็จ เพื่อลดความแหลมของมุม สําหรับเสาอิงมักไม่มีการย่อมุม อีกเหตุผลในการย่อมุมในเสา เป็นการย่อมุมไม้แปด หรือย่อมุมไม้สิบสอง เพราะเสานั้นมีบัวหัวเสา อยู่ในทรงกลม การย่อมุมเพื่อให้รูปตัดของเสาใกล้กับเสากลม เพื่อให้ใกล้เคียงกับบัวหัวเสากลม หากบัวหัวเสาสี่เหลี่ยมด้วย จะมีทั้งไม่ย่อมุมและย่อมุมไม้แปด เมื่อย่อมุมที่เสาแล้ว ก็ต้องย่อมุมที่บัวหัวเสาด้วย
การย่อมุมในตัวอาคาร เช่น หากเจดีย์เหลี่ยม ย่อมุมเพื่อให้กลมกลืนกับส่วนยอดซึ่งเป็นทรงกรวยกลม การย่อมุมอีกประเภทคือ ในอาคารประเภทไม้ เสาตรงมุมทั้งสี่จะตั้งเยื้องกันจำนวน 3 ต้น ทําให้เกิดมุมทํานองเดียวกับการย่อมุม การย่อมุมเพื่อให้สอดคล้องกับการย่อมุมของเครื่องยอดที่เป็นหลังคา
นอกจากนี้ยังมีการย่อมุมในเครื่องยอด  เช่น มณฑป บุษบก พระเมรุมาศ
ยุนฮา

| ยุนฮา |
| --- | --- |
ยุนฮาในปี ค.ศ. 2023
ข้อมูลพื้นฐาน
ชื่อเกิด: โค ยุน-ฮา
เกิด:  (1988-04-29) 29 เมษายน ค.ศ. 1988 (36 ปี) โซล เกาหลีใต้
แนวเพลง: ร็อก ป็อป
อาชีพ: นักร้อง นักแต่งเพลง โปรดิวเซอร์เพลง
เครื่องดนตรี: เสียงร้อง เปียโน กีตาร์
ช่วงปี: 2004–ปัจจุบัน
ค่ายเพลง: MEPLUS ซีไนน์


ชื่อเกาหลี
ฮันกึล: 고윤하
ฮันจา: 高潤荷
อาร์อาร์: Go Yun-ha 
เอ็มอาร์: Ko Yunha 
 
นักดนตรี
ยุนฮา (เกาหลี: 고윤하; ญี่ปุ่น: 高潤荷) เกิดวันที่ 29 เมษายน ค.ศ. 1988 ในโซล ประเทศเกาหลีใต้  เป็นนักร้อง เค-ป๊อป และ เจ-ป๊อป ชื่อเล่นสำหรับเธอคือ "ดาวหาง" ในภาษาญี่ปุ่น หมายความว่าความสำเร็จ เธอได้เปิดสองอัลบั้มและประสบความสำเร็จ หลายเพลงของเธอได้ไปอยู่ในอนิเมะ และละครชุด
ยุนฮาได้ไปอยู่ในวงการของ Epic Records เป็นสาขาของ Sony (ดนตรีบันเทิงญี่ปุ่น) 2004-2008 หลังจากนั้นเธอถูกย้ายไป Sistus Records ให้เป็น Geneon entertainment  ในเกาหลีใต้
ผลงานเพลง

| --- | --- |
 อัลบั้มภาษาเกาหลี The Perfect Day To Say I Love You (2007)  Comet (2007)  Someday (2008)  Peace, Love & Ice Cream (2009)  Growing Season (2009)  Supersonic (2012)  RescuE (2017)  End Theory (2021):  อัลบั้มภาษาญี่ปุ่น Go! Younha (2005)  Under the Same Sky (2010)  People (2014)  View (2015)
ผลงานการแสดง > ภาพยนตร์

| ปี | ชื่อ | บทบาท | หมายเหตุ | อ้างอิง |
| --- | --- | --- | --- | --- |
| 2011 | The Suicide Forecast (수상한 고객들) | อัน โซ-ย็อน | 124 นาที |  |
ผลงานการแสดง > รายการโทรทัศน์

| ปี | ชื่อ | บทบาท | หมายเหตุ | อ้างอิง |
| --- | --- | --- | --- | --- |
| 2022 | Youth Star | ที่ปรึกษาเยาวชน | — |  |
| 2017 | Viva Ensemble | นักร้อง-นักแต่งเพลง | ละครพิเศษของเคบีเอส |  |
รางวัลและการเสนอชื่อ

| พิธีมอบรางวัล | ปี | ประเภท | เสนอชื่อ / ผลงาน | ผล | อ้างอิง |
| --- | --- | --- | --- | --- | --- |
| Brand Customer Loyalty Awards | 2022 | Best Female Vocalist | ยุนฮา | ชนะ |  |
| Cyworld Digital Music Awards | 2007 | Rookie of the Month – April | "Password 486" | ชนะ |  |
| Golden Disc Awards | 2007 | Best New Artist | "Password 486" | ชนะ |  |
| Korean Music Awards | 2008 | Best New Artist | ยุนฮา | ชนะ |  |
| Korean Music Awards | 2008 | Pop Musician of the Year – Netizen Vote | ยุนฮา | ชนะ |  |
| Korean Music Awards | 2008 | Best Pop Song | "Password 486" | เสนอชื่อเข้าชิง |  |
| Korean Music Awards | 2009 | Pop Musician of the Year – Netizen Vote | Someday | ชนะ |  |
| Korean Music Awards | 2009 | Best Pop Album | Someday | เสนอชื่อเข้าชิง |  |
| Korean Music Awards | 2013 | Best Pop Song | "Run" | เสนอชื่อเข้าชิง |  |
| MBC Entertainment Awards | 2011 | Excellence Award – Radio | "Younha's Starry Night" | ชนะ |  |
| Mnet Asian Music Awards | 2007 | Best New Artist | "Password 486" | ชนะ |  |
| Mnet Asian Music Awards | 2008 | Best Female Artist | "Telepathy" | เสนอชื่อเข้าชิง |  |
| Mnet Asian Music Awards | 2009 | Best Female Artist | "123" | เสนอชื่อเข้าชิง |  |
| Mnet Asian Music Awards | 2014 | Best Vocal Performance – Female | "Umbrella" | เสนอชื่อเข้าชิง |  |
แหล่งข้อมูลอื่น

เว็บไซต์ทางการ ที่ซีไนน์เอนเตอร์เทนเมนต์ (ในภาษาเกาหลี)
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  เกาหลี 
ศิลปิน:  มิวสิกเบรนซ์
จาวอชึน

| จาวอชึน |
| --- | --- |
ใจกลางเมือง
   ธง ตราอาร์ม
จาวอชึน
พิกัด: 51°7′4″N 18°52′12″E﻿ / ﻿51.11778°N 18.87000°E﻿ / 51.11778; 18.87000
ประเทศ:  โปแลนด์
จังหวัด: วุช
เทศมณฑล: Pajęczno
เทศบาล: จาวอชึน
ก่อตั้ง: 1412
สิทธิเมือง: 1412, 1994
การปกครอง
 • นายก: Rafał Drab
พื้นที่
 • ทั้งหมด: 4.94 ตร.กม. (1.91 ตร.ไมล์)
ประชากร (2016)
 • ทั้งหมด: 6,040 คน
 • ความหนาแน่น: 1,200 คน/ตร.กม. (3,200 คน/ตร.ไมล์)
เขตเวลา: UTC+1 (เวลายุโรปกลาง)
 • ฤดูร้อน  (เวลาออมแสง): UTC+2 (เวลาออมแสงยุโรปกลาง)
รหัสไปรษณีย์: 98–355
รหัสพื้นที่: +48 43
ป้ายยานพาหนะ: EPJ
เว็บไซต์: http://www.dzialoszyn.pl
จาวอชึน (โปแลนด์: Działoszyn; เยอรมัน: Dilltal; ยิดดิช: זאלושין) เป็นเมืองในจังหวัดวุช ประเทศโปแลนด์ ก่อตั้งขึ้นเมื่อปี ค.ศ. 1412 มีเนื้อที่ 4.94 ตารางกิโลเมตร และมีประชากร 6,276 คน (ค.ศ. 2016) ในช่วงสงครามโลกครั้งที่สอง นาซีเยอรมนีได้เข้ายึดครองเมืองช่วงเดือนกันยายน ค.ศ. 1939-1945
แหล่งข้อมูลอื่น

The Jewish Community of Działoszyn/Zaloshin
51°07′N 18°52′E﻿ / ﻿51.117°N 18.867°E﻿ / 51.117; 18.867
มือเพลิง (ภาพยนตร์)

| มือเพลิง |
| --- | --- |
ใบปิดภาพยนตร์

ฮันกึล: 버닝
อาร์อาร์: Beoning 
 
กำกับ: ลี ชางดง
บทภาพยนตร์: โอ จุง-มี ลี ชางดง
สร้างจาก: มือเพลง โดย ฮารูกิ มูราคามิ
อำนวยการสร้าง: ลี จุนดง ลี ชางดง
นักแสดงนำ: ยู อา-อิน สตีเวน ยอน จอน จอง ซอ
กำกับภาพ: ฮง คยองพโย
ตัดต่อ: คิมฮยอน คิม ดาวอน
ดนตรีประกอบ: ม็อกก์
บริษัทผู้สร้าง: ไพน์เฮาส์ฟิล์ม นาวฟิล์ม เอ็นเอชเค 
ผู้จัดจำหน่าย: ซีจีวี อาร์ตเฮาส์
วันฉาย:   16 พฤษภาคม ค.ศ. 2018 (2018-05-16) (เทศกาลภาพยนตร์เมืองคานส์)    19 กรกฎาคม ค.ศ. 2018 (2018-07-19) (ไทย)    17 พฤษภาคม ค.ศ. 2018 (2018-05-17) (เกาหลีใต้) 
ความยาว: 148 นาที
ประเทศ: เกาหลีใต้ ญี่ปุ่น
ภาษา: เกาหลี
ทำเงิน: 8.1 ล้านดอลลาร์สหรัฐ
มือเพลิง (อังกฤษ: Burning, เกาหลี: 버닝) เป็นภาพยนตร์แนวระทึกขวัญจิตวิทยา ที่ออกฉายในปี ค.ศ. 2018 กำกับ เขียนบท และอำนวยการสร้างโดย ลี ชางดง ดัดแปลงจากเรื่องสั้น มือเพลิง (Barn Burning) ของฮารูกิ มูราคามิ ซึ่งได้รับอิทธิพลมาจากเรื่องสั้น มือเพลิง ของ วิลเลียม ฟอลเกอร์ อีกทีหนึ่ง นำแสดงโดย ยู อา-อิน สตีเวน ยอน และ จอน จอง ซอ และจัดจำหน่ายโดย ซีจีวี อาร์ตเฮาส์ ภาพยนตร์นี้เล่าเรื่องของจองซู ชายหนุ่มผู้รับจ้างส่งของทั่วไป ซึ่งบังเอิญได้เจอกับแฮมี เพื่อนสาวสมัยเด็ก ก่อนที่ทั้งสองจะได้พบกับเบน ชายหนุ่มผู้ลึกลับ ซึ่งจองซูเห็นว่าเป็นคนน่าสงสัย และเป็นห่วงว่าแฮมีจะตกอยู่ในอันตราย
ภาพยนตร์เรื่องนี้ออกฉายครั้งแรกเมื่อ 16 พฤษภาคม ค.ศ. 2018 ที่เทศกาลภาพยนตร์เมืองคานส์ครั้งที่ 71 สายรางวัล และได้รับรางวัล FIPRESCI International Critics' Prize เป็นการทิ้งช่วงจากภาพยนตร์เรื่องก่อนของ Lee นานถึง 8 ปี
มือเพลิงได้รับคำวิจารณ์ในทางบวกอย่างล้นหลาม โดยเฉพาะในแง่การสร้างบรรยากาศไม่น่าไว้ใจ การดำเนินเรื่องที่เปิดช่องว่างให้ตีความ และการแสดง ได้รับคัดเลือกให้เป็นตัวแทนภาพยนตร์จากประเทศเกาหลีใต้เพื่อเข้าชิงรางวัลภาพยนตร์ภาษาต่างประเทศยอดเยี่ยม แม้สุดท้ายจะไม่ถูกเสนอชื่อเข้าชิงรางวัลในขั้นตอนสุดท้ายแต่ก็เป็นภาพยนตร์จากประเทศเกาหลีเรื่องแรกที่เข้าไปถึงรอบ 9 เรื่องสุดท้าย ก่อนที่ภาพยนตร์ชนชั้นปรสิต (2019) จะได้รับรางวัลภาพยนตร์ยอดเยี่ยมในปีถัดมา นอกจากนี้แล้วภาพยนตร์เรื่องนี้ยังได้รับรางวัลหลายรางวัลด้วยกัน และได้รับการจัดอันดับให้เป็นภาพยนตร์ที่ดีที่สุด 10 อันดับแรก จากนักวิจารณ์หลายคน เช่น นักวิจารณ์จากเดอะนิวยอร์กไทมส์, ลอสแอนเจลิสไทมส์ เป็นต้น นักวิจารณ์บางคนยกให้เป็นภาพยนตร์ที่ดีที่สุดเรื่องหนึ่งในคริสต์ศตวรรษที่ 21 และได้รับการลงคะแนนเสียงให้เป็นภาพยนตร์เกาหลีที่ดีที่สุดตลอดกาล จากการลงคะแนนของนักวิจารณ์ 150 คน จาก 28 ประเทศ
ยูกิโกะ มิยาเกะ

| ยูกิโกะ มิยาเกะ |
| --- | --- |
三宅 雪子


สมาชิกสภาผู้แทนราษฎรญี่ปุ่น
ดำรงตำแหน่ง พ.ศ. 2552 – พ.ศ. 2555
เขตเลือกตั้ง: เขตประชาสัมพันธ์กุมมะ
 
ข้อมูลส่วนบุคคล
เกิด: 5 มีนาคม ค.ศ. 1965(1965-03-05) วอชิงตัน ดี.ซี., สหรัฐอเมริกา
เสียชีวิต: 2 มกราคม ค.ศ. 2020(2020-01-02) (54 ปี) โตเกียว, ญี่ปุ่น
พรรคการเมือง: พรรคประชาธิปไตยญี่ปุ่น
การศึกษา: มหาวิทยาลัยสตรีเคียวริสึ

ยูกิโกะ มิยาเกะ (ญี่ปุ่น: 三宅 雪子; 5 มีนาคม พ.ศ. 2508 – 2 มกราคม พ.ศ. 2563) เป็นนักการเมืองชาวญี่ปุ่นที่เกิดในสหรัฐอเมริกา เธอดำรงตำแหน่งสมาชิกสภาผู้แทนราษฎรญี่ปุ่นหนึ่งสมัย
อาชีพ > ชีวิตช่วงต้น

ยูกิโกะ มิยาเกะ เกิดในกรุงวอชิงตัน ดี.ซี. ประเทศสหรัฐอเมริกา โดยบิดาของเธอ วาสุเกะ มิยาเกะ เป็นนักการทูตประจำสหรัฐอเมริกา และเธอถือสัญชาติญี่ปุ่น ปู่ของเธอคือ ฮิโรฮิเดะ อิชิดะ เธอเข้าเรียนที่โรงเรียนมัธยมต้นและมัธยมปลายสตรีโทโฮ วิทยาลัยสตรีทามากาวะ และมหาวิทยาลัยสตรีเคียวริสึ
อาชีพ > ทำงานที่ฟูจิเทเลวิชัน

ในปี 1988 มิยาเกะเริ่มทำงานที่สถานีโทรทัศน์ฟูจิเทเลวิชัน โดยเธอปฏิบัติงานในฝ่ายการขาย ห้องข่าว และฝ่ายความรับผิดชอบต่อสังคมขององค์กร ขณะที่ทำงานในห้องข่าว เธอรายงานข่าวด้านเศรษฐกิจ โดยเฉพาะอย่างยิ่งเกี่ยวกับอัตราแลกเปลี่ยนเงินตราและตลาดหลักทรัพย์
อาชีพ > การเมือง

เมื่อวันที่ 27 กรกฎาคม 2009 อิชิโร โอซาวะ เชิญชวนมิยาเกะให้ลงสมัครเลือกตั้ง เธอจึงลาออกจากงานที่สถานีโทรทัศน์ฟูจิและลงสมัครรับเลือกตั้งในการเลือกตั้งทั่วไปของญี่ปุ่นปี 2009 เพื่อแข่งขันกับยาสุโอะ ฟุกุดะ อดีตนายกรัฐมนตรีญี่ปุ่น ในการเป็นตัวแทนเขตที่ 4 จังหวัดกุนมะ ในสภาผู้แทนราษฎร แม้ว่าจะไม่ได้รับเลือกตั้งในเขต แต่เธอได้รับเลือกเป็นตัวแทนในกลุ่มสัดส่วนปาร์ตี้ลิสต์
ในปี 2012 มิยาเกะคัดค้านร่างกฎหมายเพิ่มภาษีบริโภคและลาออกจากตำแหน่งรองประธานฝ่ายประชาสัมพันธ์ของพรรคประชาธิปไตยญี่ปุ่น หลังจากนั้นเธอลาออกจากพรรคประชาธิปไตยและเข้าร่วมกับพรรคการเมืองใหม่ People's Life First และลงสมัครเลือกตั้งทั่วไปปี 2012 แต่ไม่ได้รับเลือก
ในเดือนกรกฎาคม 2013 มิยาเกะลงสมัครในการเลือกตั้งสภาสูงญี่ปุ่นครั้งที่ 23 ในนามผู้สมัครของพรรคเสรีนิยม แต่ไม่ได้รับเลือก และในเดือนเมษายน 2015 เธอออกจากพรรคเสรีนิยมหลังมีความขัดแย้งกับสมาชิกพรรคคนอื่นๆ
การเสียชีวิต

เมื่อวันที่ 2 มกราคม 2020 สถานีตำรวจโตเกียววังอันพบศพของมิยาเกะใกล้กับอ่าวโตเกียวโดยคาดว่าสาเหตุการเสียชีวิตน่าจะเป็นการฆ่าตัวตาย
แหล่งข้อมูลอื่น

Official website
公式Official blog
โยชิโตะ เซ็นโกกุ, เคนจิ ทามูระ, ฮาจิเมะ ยาตากาวะ และยูกิโกะ มิยาเกะ สมาชิกสภาผู้แทนราษฎรญี่ปุ่น พบกับ มาซาโกะ ซุลกิฟลี รัฐมนตรีของรัฐด้านกิจการภายในและการต่างประเทศ ในสิงคโปร์ เมื่อเดือนพฤษภาคม 2012
มอนซา

| มอนซา Monscia (ลอมบาร์ด) |
| --- | --- |
เทศบาล
Comune di Monza
'
   ธง ตราอาร์ม
แผนที่แสดงที่ตั้งของมอนซา 
มอนซาที่ตั้งของมอนซาในอิตาลี
พิกัด: 45°35′01″N 09°16′25″E﻿ / ﻿45.58361°N 9.27361°E﻿ / 45.58361; 9.27361
ประเทศ: อิตาลี
แคว้น: แคว้นลอมบาร์เดีย
จังหวัด: มอนซาและบริอันซา (MB)
การปกครอง
 • นายกเทศมนตรี: Paolo Pilotto (PD)
พื้นที่
 • ทั้งหมด: 33.03 ตร.กม. (12.75 ตร.ไมล์)
ความสูง: 162 เมตร (531 ฟุต)
ประชากร (31 สิงหาคม 2020)
 • ทั้งหมด: 124,398 คน
 • ความหนาแน่น: 3,800 คน/ตร.กม. (9,800 คน/ตร.ไมล์)
เดมะนิม: Monzesi
เขตเวลา: UTC+1 (CET)
 • ฤดูร้อน  (เวลาออมแสง): UTC+2 (CEST)
รหัสไปรษณีย์: 20900
รหัสเขตโทรศัพท์: 039
นักบุญองค์อุปถัมภ์: Saint John the Baptist, Saint Gerardo dei Tintori
วันสมโภชนักบุญ: 24 มิถุนายน, 6 มิถุนายน
เว็บไซต์: เว็บไซต์ทางการ
มอนซา (อิตาลี: Monza) เป็นนครและเทศบาลริมฝั่งแม่น้ำลัมโบร ลำสาขาของแม่น้ำโป ในแคว้นลอมบาร์เดีย ประเทศอิตาลี ห่างจากมิลานไปทางเหนือ-ตะวันออกเฉียงเหนือประมาณ 15 กิโลเมตร (9 ไมล์) เป็นเมืองหลักของจังหวัดมอนซาและบริอันซา
ในวันที่ 11 มิถุนายน ค.ศ. 2004  มอนซาได้เป็นเมืองหลักของจังหวัดมอนซาและบริอันซาแห่งใหม่ การจัดระบบบริหารใหม่จะมีผลบังคับใช้เต็มรูปแบบในช่วงฤดูร้อนปี 2009 ก่อนหน้านี้ มอนซาเป็น เทศบาล ภายใน จังหวัดมิลาน มอนซาเป็นเมืองที่ใหญ่เป็นอันดับสามของแคว้นลอมบาร์เดีย และเป็นศูนย์กลางเศรษฐกิจ อุตสาหกรรม โดยเฉพาะอุตสาหกรรมสิ่งทอและการพิมพ์ มอนซายังเป็นที่ตั้งของมหาวิทยาลัยมิลาน-บีกอกกา ศาลยุติธรรม และสำนักงานบริหารระดับภูมิภาคหลายแห่ง สวนสาธารณะมอนซาเป็นหนึ่งในสวนสาธารณะในเมืองที่ใหญ่ที่สุดในยุโรป
ยูกิโอะ ฮาโตยามะ

| ยูกิโอะ ฮาโตยามะ |
| --- | --- |
鳩山 友紀夫
ภาพถ่ายทางการใน ค.ศ. 2007

นายกรัฐมนตรีญี่ปุ่น
ดำรงตำแหน่ง 16 กันยายน ค.ศ. 2009 – 8 มิถุนายน ค.ศ. 2010
กษัตริย์: อากิฮิโตะ
รอง: นาโอโตะ คัง
ก่อนหน้า: ทาโร อาโซ
ถัดไป: นาโอโตะ คัง
หัวหน้าพรรคเคียววะ
อยู่ในวาระ
เริ่มดำรงตำแหน่ง  14 กรกฎาคม ค.ศ. 2020
รอง: โนบูฮิโกะ ชูโตะ
ก่อนหน้า: สถาปนาตำแหน่ง
หัวหน้าพรรคประชาธิปไตย
ดำรงตำแหน่ง 16 พฤษภาคม ค.ศ. 2009 – 4 มิถุนายน ค.ศ. 2010
ก่อนหน้า: อิจิโร โอซาวะ
ถัดไป: นาโอโตะ คัง
ดำรงตำแหน่ง 25 กันยายน ค.ศ. 1999 – 10 ธันวาคม ค.ศ. 2002
ก่อนหน้า: นาโอโตะ คัง
ถัดไป: นาโอโตะ คัง
สมาชิกสภาผู้แทนราษฎรจากจังหวัดฮกไกโด
ดำรงตำแหน่ง 23 มิถุนายน ค.ศ. 1986 – 16 ธันวาคม ค.ศ. 2012
ก่อนหน้า: สถาปนาเขตเลิอกตั้ง
ถัดไป: มานาบุ โฮริอิ
เขตเลือกตั้ง: เขตที่ 9
คะแนนเสียง: 122,345 (40.2%) (2009)
 
ข้อมูลส่วนบุคคล
เกิด:  (1947-02-11) 11 กุมภาพันธ์ ค.ศ. 1947 (77 ปี) เขตบุงเกียว โตเกียว จักรวรรดิญี่ปุ่น
พรรคการเมือง: พรรคเคียววะ (ตั้งแต่ ค.ศ. 2020)
การเข้าร่วม พรรคการเมืองอื่น: LDP (ก่อน ค.ศ. 1993) NPS (1993–1996) DPJ(96) (1996–1998) DPJ(98) (1998–2012) อิสระ (2012–2020)
คู่สมรส: มิยูกิ ฮาโตยามะ (สมรส 1975)
บุตร: 1
บุพการี: อิอิจิโร ฮาโตยามะ ยาซูโกะ ฮาโตยามะ
ความสัมพันธ์: ตระกูลฮาโตยามะ
ศิษย์เก่า: มหาวิทยาลัยโตเกียว (BE) มหาวิทยาลัยสแตนฟอร์ด (PhD)
ลายมือชื่อ: 
เว็บไซต์: เว็บไซต์ทางการ

ยูกิโอะ ฮาโตยามะ (ญี่ปุ่น: 鳩山 友紀夫, ชื่อเกิด 鳩山 由紀夫; โรมาจิ: Hatoyama Yukio; 11 กุมภาพันธ์ ค.ศ. 1947 — ) เป็นนักการเมืองชาวญี่ปุ่นที่ดำรงตำแหน่งนายกรัฐมนตรีญี่ปุ่นและหัวหน้าพรรคประชาธิปไตยญี่ปุ่น (DPJ) ใน ค.ศ. 2009 ถึง 2010 ถือเป็นนายกรัฐมนตรีคนแรกที่มาจากพรรคประชาธิปไตยญี่ปุ่นสมัยใหม่ ปัจจุบัน ฮาโตยามะเป็นผู้ก่อตั้งและหัวหน้าพรรคเคียววะ พรรคการเมืองขนาดเล็กที่เขาก่อตั้งหลังประกาศกลับมาเล่นการเมืองใน ค.ศ. 2020
ตอนแรกฮาโตยามะได้รับเลือกในสมาชิกสภาผู้แทนราษฎรเมื่อ ค.ศ. 1986 โดยเป็นประธานพรรค DPJ พรรคฝ่ายค้านหลักในเดือนพฤษภาคม ค.ศ. 2009 จากนั้นเขานำพรรคชนะเลือกตั้งในการเลือกตั้งทั่วไป ค.ศ. 2009 โดยเอาชนะพรรคเสรีประชาธิปไตย (LDP) ที่มีอำนาจมายาวนานกว่าทศวรรษ เขาเป็นตัวแทนสมาชิก สส. จากจังหวัดฮกไกโด เขต 9 ใน ค.ศ. 1986 ถึง 2012
ฮาโตยามะประกาศเกษียณตนเองจากการเมืองใน ค.ศ. 2012 นับจากนั้น เขาสร้างตัวตนบนโลกออนไลน์พร้อมทัศนคติทางการเมืองที่เปิดเผยจำนวนาก เช่นในทวิตเตอร์ กระนั้น ฮาโตยามะสร้างประเด็นพิพาทในตอนที่เดินทางไปไครเมียใน ค.ศ. 2015 และอ้างว่าการผนวกของสหพันธรัฐรัสเซียเป็นไปตามรัฐธรรมนูญ และกล่าวเท็จว่ายูเครนและเนโทจะยิงขีปนาวุธนิวเคลียร์ใส่รัสเซียใน ค.ศ. 2023 ต่อมาใน ค.ศ. 2020 ฮาโตยามะก่อตั้งพรรคเคียววะและประกาศความตั้งใจที่จะกลับเข้าวงการการเมืองญี่ปุ่นอีกครั้ง
ชีวิตช่วงต้นและครอบครัว

ฮาโตยามะมาจากตระกูลนักการเมืองที่มีชื่อเสียงของญี่ปุ่น ซึ่งได้รับการเชื่อมโยงเข้ากับตระกูลเคนเนดีของสหรัฐ
ฮาโตยามะเป็นนักการเมืองรุ่นที่ 4 ถือกำเนิดในเขตบุงเกียว โตเกียว โดยคาซูโอะ ฮาโตยามะ ทวดฝ่ายพ่อ เป็นประธานสภาผู้แทนราษฎรของสภานิติบัญญัติแห่งชาติญี่ปุ่นใน ค.ศ. 1896 ถึง 1897 ในช่วงยุคเมจิ ต่อมาคาซูโอะดำรงตำแหน่งประธานมหาวิทยาลัยวาเซดะ อิจิโร ฮาโตยามะ ปู่ของเขา เป็นนักการเมืองคนสำคัญที่เคยดำรงตำแหน่งนายกรัฐมนตรีและเป็นผู้ก่อตั้งกับประธานพรรคเสรีประชาธิปไตยคนแรกใน ค.ศ. 1956 ตอนดำรงตำแหน่งนายกรัฐมนตรี เขาฟื้นฟูความสัมพันธ์ทางการทูตกับสหภาพโซเวียต ซึ่งเปิดทางให้ญี่ปุ่นเข้าเป็นสมาชิกองค์การสหประชาชาติได้
ฮาโตยามะเป็นบุตรของอิอิจิโร ฮาโตยามะ ผู้ดำรงตำแหน่งรัฐมนตรีกระทรวงต่างประเทศในขณะนั้น ส่วนยาซูโกะ ฮาโตยามะ มารดาของเขา เป็นบุตรีของโชจิโร อิชิบาชิ ผู้ก่อตั้งบริดจสโตนและทายาทมรดกอันสำคัญ การดำเนินกิจกรรมทางการเมืองของยูกิโอะและน้องชาย ได้รับการสนับสนุนจากมารดา คูนิโอะ ฮาโตยามะ น้องชายของเขา ดำรงตำแหน่งรัฐมนตรีกระทรวงกิจการภายในและการสื่อสารภายใต้นายกรัฐมนตรี ทาโร อาโซ จนถึงวันที่ 12 มิถุนายน ค.ศ. 2009
ฮาโตยามะจบการศึกษาในระดับวิศวกรรมศาสตรบัณฑิตจากมหาวิทยาลัยโตเกียวใน ค.ศ. 1969 และได้รับปรัชญาดุษฎีบัณฑิตในสาขาวิศวกรรมอุตสาหการจากมหาวิทยาลัยสแตนฟอร์ดใน ค.ศ. 1976 เขากับมิยูกิ ฮาโตยามะ ภรรยาของเขาขณะศึกษาที่สแตนฟอร์ด (มิยูกิตอนนั้นทำงานในภัตตาคารญี่ปุ่น) ทั้งคู่แต่งงานใน ค.ศ. 1975 หลังมิยูกิหย่ากับอดีตสามี คิอิจิโร (紀一郎) บุตรของทั้งสอง จบการศึกษาในสาขาวิศวกรรมโยธาจากมหาวิทยาลัยโตเกียว เป็นนักวิจัยวิศวกรรมเยี่ยมชมที่มหาวิทยาลัยมอสโก
นายกรัฐมนตรี (ค.ศ. 2009–2010) > ลาออก

เมื่อวันที่ 2 มิถุนายน ค.ศ. 2010 ฮาโตยามะประกาศลาออกจากการเป็นนายกรัฐมนตรีก่อนการประชุมพรรคประชาธิปไตยญี่ปุ่น โดยอ้างถึงการผิดสัญญาหาเสียงเรื่องการปิดฐานทัพสหรัฐบนเกาะโอกินาวะ ก่อนหน้านั้นในวันที่ 28 พฤษภาคม ค.ศ. 2010 ฮาโตยามะทำข้อตกลงกับบารัก โอบามา ประธานาธิบดีสหรัฐ ให้คงฐานไว้ด้วยเหตุผลด้านความปลอดภัย เนื่องด้วยความตึงเครียดที่เพิ่มขึ้นหลังจากเรือของกองทัพเรือเกาหลีใต้อัปปางลง โดยมีการกล่าวหาว่าเป็นฝีมือของเกาหลีเหนือ แต่ข้อตกลงนี้ไม่เป็นที่นิยมในญี่ปุ่น
บรรณานุกรม

Itoh, Mayumi (2003). The Hatoyama Dynasty: Japanese Political Leadership through the Generations. New York: Palgrave Macmillan. ISBN 1-403-96331-2, ISBN 978-1-403-96331-4. OCLC 248918078.
Hofmann, Reto (2019). "The conservative imaginary: moral re-armament and the internationalism of the Japanese right, 1945–1962". Japan Forum. 33 (1): 77–102. doi:10.1080/09555803.2019.1646785. ISSN 0955-5803. S2CID 202261053.
แหล่งข้อมูลอื่น

เว็บไซต์ทางการ (ในภาษาญี่ปุ่น)
บัญชีทวิตเตอร์ทางการ (ในภาษาญี่ปุ่น)
Yuai Youth Association Official website: "Yuai" for Understanding; Origin of Yuai idea (ในภาษาอังกฤษและญี่ปุ่น) – a Yuai (Fraternity) association: Yukio Hatoyama is the chairperson. (broken link)
Hatoyama, Yukio (26 August 2009). "A New Path for Japan". The New York Times. Opinion. Outlines his party's philosophy of tempering the excesses of market capitalism and of moving towards regional integration and collective security in Asia.
Harden, Blaine (1 September 2009). "A Political Blue Blood on His Own Path". The Washington Post.
Martin, Alex (14 July 2009). "HATOYAMAS: For Hatoyamas, politics is considered birthright". The Japan Times. FYI (weekly column).
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  นอร์เวย์  เยอรมนี  สหรัฐ  ญี่ปุ่น  เกาหลี  เนเธอร์แลนด์  โปแลนด์ 
วิชาการ:  CiNii 
อิจิโร ฮาโตยามะกับหลานชายสองคน ชื่อ ยูกิโอะและคูนิโอะ